Simppelit silmukat: Juhlintaa
Tänään käytiin jälleen missäs muualla kuin lentoasemalla. J palasi asemapaikalleen Brysseliin, M lähti jo viikkoa aiemmin. Joulu tuli ja meni tosi nopeasti. Lahjoissa olivat vahvasti edustettuina kirjat.
Kunhan nyt ensin saan keskeneräiset pois puikoilta, pitää tutustua näihin ihan ajan kanssa.
Joulun jälkeen olivat kummitytön pikkusiskon synttärit. Ja tällä kertaa ne olivat aivan oikeana päivänä (29.12.), joten M pääsi myös mukaan juhlimaan. Valitettavasti neulomani prinsessamekko ei ehtinyt valmiiksi eikä se ole valmis vieläkään. Onneksi 4-vuotias ei varmasti ole kovin pahoillaan myöhästymisestä. Eniten häntä ihastutti uusi nukketalo ja sen kalusteet.
Seuraavat juhlat olivat heti tiistaina (31.12.). Blogimiehen sukulaistyttö meni naimisiin Hollolan upeassa kivikirkossa. Edellisistä häistä olikin jo 5 vuotta ja talvihäissä en ole koskaan ollutkaan. Häiden jatkot olivat loppuun asti suunnitellut alun tulishow'sta vuodenvaihteen ilotulitukseen. J pystyi osallistumaan itse vihkimistilaisuuteen, mutta sitten mahatauti otti vallan. Kirkosta jatkopaikalle ajettiin kodin kautta ja J jätettiin blogikoiran seuraksi. Vuoden 2014 alkaessa J makasi sohvalla vadin kanssa ja blogikoira vessassa pöntön vieressä. Olimme toki sopineet M:n kaverin kanssa, että hän olisi tullut paukkupelkoisen blogikoiran seuraksi, mutta nyt homman hoitikin J.
Kun ajelimme häistä kotia kohti, ilotulitusraketit valaisivat tietä. Olikin vähän erilainen uusi vuosi:)
Lähettänyt Marjut klo 22.18
Smirgeline 5. tammikuuta 2014 klo 22.34
Voi, että sattui mahatauti ikävään rakoon.
Anneli 6. tammikuuta 2014 klo 6.16
Kiva, nyt sulla on sitten ideoita ja ohjeita.
Mukavaa loppiaista ♥
enkulin käsityöt 6. tammikuuta 2014 klo 8.17
Upeita kirja-aarteita.
Hyvää Loppiaispäivää sinulle.
Sude 6. tammikuuta 2014 klo 11.47
Sinulla onkin ollut mukava vuodenvaihde.
Mielenkiintoisen näköisiä kirjoja, varsinkin tuo alimmainen kiinnostaisi minuakin.
Hepsi 6. tammikuuta 2014 klo 12.30
Varmasti hyvin mieleenpainuvat ja ainutlaatuiset häät! Harmi tuo vatsatauti.
KristiinaS 6. tammikuuta 2014 klo 13.07
Kivasti on juhlia ollut ja häät oli varmasti hieno juhla. Mahatauti on kamala sattuu se sitt mille päivälle vaan.
Lokoisaa loppiaista ja antoisaa tätä vuotta Sinulle ja pesueellesi.
Rantapuikko 6. tammikuuta 2014 klo 13.27
Ompa ollut säpinää vuodenvaihteessa. Vatsatauti on tosi kurja ja varsinkin jos se keskeyttää juhlimisen .
Mukavia kirjoja, toteutuksia odotellaan innolla.
Mukavaa ja onneksasta alkanutta vuotta !!!
Eila 6. tammikuuta 2014 klo 18.20
Talvihäät ovatkin ihan kivat ja erityisen hienot lienee tuollaiset uudenvuodenaattona pidetyt!
Niin se joulunseutu meni, nyt vaan arkea aloittamaan mikä onkin toisaalta ihan jees.
Daisy 6. tammikuuta 2014 klo 19.46
Hääpäivä on ainakin helppo muistaa !!
Harmillinen sattuma tuo mahatauti.
pappilanmummo 7. tammikuuta 2014 klo 15.34
Juhlinta on mukavaa!
intsu 10. tammikuuta 2014 klo 12.39
Ihania kirjoja olet saanut. varmasti monta mukavaa ohjetta löytyy. Mahatauti on tosi kurja,mut onneksi menee suht.koht. nopeasti ohitse.
Piiku 13. tammikuuta 2014 klo 13.33
Hei, tulethan kahville kanssani?
Päivikki 14. tammikuuta 2014 klo 20.02
Miulla on tuo sama islantilaisneulekirja. Mitäs pidät? Mie olin kuitenkin hiukan pettynyt ensi ihastuksen jälkeen. Jotenkin niin 70- tai 80-lukulaista ja kaikissa neuleissa oli vetoketju.
Marjut 27. tammikuuta 2014 klo 13.49
Olen vasta selaillut kirjaa enkä ole edes vakavissani harkinnut minkään neulomista, joten mielipidettä ei vielä ole syntynyt. Jossain vaiheessa pitää tutkia kirjaa oikein ajan kanssa.
Teellä Piikun kanssa :)